Tež w tuchwilnym napjatym času gmejnski zarjad dale dźěła
Njeswačidło (JK/SN). Zarjadniske dźěło w gmejnach tež w krizowym času njewotpočuje. Gmejnske nadawki a winowatosće dyrbja dźě dale spjelnjene być, tak tež w Njeswačanskej gmejnje. Kaž tamniši wjesnjanosta Gerd Schuster (CDU) na naprašowanje SN zdźěli, dźěłaja w zarjadnistwje tučasnje z dwěmaj mustwomaj a tak wotpowědnje strowotniskim žadanjam dźěłakmanosć zaručeja. Mustwje so wšědnje wotměnjatej, a wotewrjeny je gmejnski zarjad nětko wšědnje hač do 16 hodź. Tak je zarjadnistwo nimale přez cyły tydźeń wjesnjanam přistupne, při čimž tam wězo trěbne naprawy hygieny wobkedźbuja.
szl_Latn szl_Latn